**НАПОМЕНА: ПОНУЂАЧ ЈЕ ДУЖАН ДА ПОПУНИ МОДЕЛ УГОВОРА, ЧИМЕ ПОТВРЂУЈЕ ДА СЕ СЛАЖЕ СА МОДЕЛОМ УГОВОРА.**

На основу члана 152. Закона о јавним набавкама („Службени гласник Републике Србије” бр. 91/19), а у складу са Извештајем о поступку јавне набавке и Одлуком о додели уговора, закључује се следећи:

**УГОВОР О ПЕНЗИЈСКОМ ПЛАНУ**

Српска академија наука и уметности, Београд, улица Кнеза Михаила 35, ПИБ:101511919, Матични број: 07003218, коју заступа Бојан Бугарчић, управник послова САНУ (у даљем тексту: Организатор плана)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_ мат.бр. \_\_\_\_\_\_\_\_\_\_, ПИБ: \_\_\_\_\_\_\_\_\_\_\_

које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_(функција) (у даљем тексту: друштво)

Уговорне стране су сагласне да организатор плана приступи \_\_\_\_\_\_\_\_\_ добровољном пензијском фонду, којим друштво управља на основу дозволе за управљање фондом \_\_\_\_\_\_\_\_\_\_\_издате од Народне банке Србије дана \_\_\_\_\_\_\_\_\_\_\_. године (у даљем тексту: фонд) и да регулишу своје међусобне односе како следи:

Уговорне стране констатују:

 - да је Наручилац на основу члана 52. Закона о јавним набавкама („Службени гласник РС“, бр. 91/19 – у даљем тексту: Закон), и Плана набавки за 2022. годину, а на основу Одлуке о спровођењу поступка, спровео отворени поступак број 15/2022, за набавку услуге –добровољно пензијско осигурање Партија 2;

- да је Друштво дана \_\_\_\_\_\_\_\_\_\_. године, доставио понуду број \_\_\_\_\_\_\_, за предметну набавку, која у потпуности испуњава захтеве Купца из конкурсне документације и саставни је део овог уговора;

- да је Организатор плана у складу са чланом 146. овог Закона, на основу понуде бр. \_\_\_\_\_\_\_ и Одлуке о додели уговора број:...............од..................2022. године, изабрао Друштво за предметне услуге.

##### ПРЕДМЕТ УГОВОРА

**Члан 1.**

Овим уговором организатор плана се обавезује да врши уплате пензијског доприноса за рачун чланова добровољног пензијског плана (у даљем тексту: чланови плана), а друштво се обавезује да прикупљена новчана средства инвестира и омогући повлачење и располагање акумулираним средствима члановима плана, у складу са законом и овим уговором.

 **ПЕНЗИЈСКИ ДОПРИНОС**

**Члан 2.**

Обвезник уплате пензијског доприноса је организатор плана.

Организатор плана врши уплату пензијског доприноса на месечном нивоу и то у износу од **\_\_\_\_\_\_\_\_\_\_\_\_** динара по члану плана, а највише до максимално неопорезивог износа.

**Члан 3.**

Закључењем овог уговора, фонду приступа укупно 158чланова плана.

Лични подаци чланова плана налазе се на списку, чији су елементи детаљно регулисани чл. 12. ст. 1. тач. 4., а који чини саставни део овог уговора.

**Члан 4.**

Након ступања овог уговора на снагу, фонду могу приступити и чланови плана који нису обухваћени чл. 3. уговора, без закључења анекса овог уговора, а према списку који организатор плана доставља друштву.

**Члан 5.**

Минимални износ пензијског доприноса по члану плана износи 1.000,00 динара.

**Члан 6.**

Пензијски допринос уплаћује се у року од \_\_\_\_\_ дана од дана достављања фактуре.

**Члан 7.**

Организатор плана, по сопственом избору, може да плаћа пензијски допринос у већем или мањем износу од уговореног, али не испод минималног износа утврђеног у чл. 5. овог уговора.

У случају да се организатор плана определио да пензијски допринос уплаћује у висини максимално неопорезивог износа, усклађивање висине уплате пензијског доприноса са неопорезивим износом организатор плана врши аутоматски, без закључења анекса овог уговора.

**Члан 8.**

Пензијски допринос може се уплаћивати искључиво безготовински на рачун кастоди банке \_\_\_\_\_\_\_\_\_\_\_\_\_\_\_\_\_\_\_\_\_\_(назив банке), рачун број \_\_\_\_\_\_\_\_\_\_\_\_\_\_\_\_\_\_\_\_\_, на основу профактуре.

Уколико пензијски допринос не буде плаћен о доспелости, чланство у фонду не престаје, а друштво нема право да исплату доприноса тражи судским путем.

**НАКНАДЕ**

**Члан 9.**

1. Накнада приликом уплате пензијских доприноса - накнада за услуге друштва обрачунава се процентуално од вредности уплаћених пензијских доприноса;
2. Накнада за управљање фондом - накнада за услуге друштва обрачунава се свакодневно, а наплаћује се од фонда на крају месеца процентуално од нето вредности имовине фонда и
3. Накнада за пренос рачуна члана плана – накнада за трошкове преноса рачуна у фонд којим управља друго друштво за управљање фондом у износу стварних трошкова преноса.

Накнаду из ст. 1. тач. 1. овог члана, плаћа организатор плана. Накнада је укључена у износ из члана 2 став 2.

Друштво једном годишње, у складу са законом, доставља члану плана обавештење о стању на индивидуалном рачуну. Члан плана може у сваком тренутку, без накнаде, да лично преузме извод о стању на индивидуалном рачуну у продајним местима друштва. Висина накнада из овог члана ближе се уређује правилником о тарифи друштва.

**ПРАВА И ОБАВЕЗЕ УГОВОРНИХ СТРАНА**

**Члан 10.**

Друштво је у обавези да:

1. пре потписивања уговора о пензијском плану упозна организатора плана са проспектом и накнадама које се наплаћују,
2. након пуноважности уговора о пензијском плану члановима плана отвори индивидуалне рачуне,
3. на индивидуалном рачуну члана плана свакодневно и ажурно евидентира податке утврђене законом и општим актима друштва (податке о уплатама доприноса, приносима, накнадама и исплатама са индивидуалног рачуна),
4. води евиденцију о инвестиционим јединицама члана плана,
5. инвестира имовину фонда под условима и на начин утврђен законом и општим актима друштва,
6. једном годишње, а најкасније до 31. марта текуће године за претходну годину, достави члану плана обавештење у складу са законом, са стањем на последњи дан претходне године, у којем су посебно исказани подаци о пензијским доприносима на терет средстава организатора плана, а посебно подаци о пензијским доприносима уплаћеним на терет зараде члана плана,
7. на писани захтев члана плана истом достави извод са његовог индивидуалног рачуна,
8. члану плана обезбеди приступ свим подацима и услугама који му према закону морају бити доступни,
9. поштује тајност индивидуалног рачуна члана плана и да информације о том рачуну даје само члану плана или лицу које је члан плана за то овластио, као и на захтев суда и другог надлежног органа,
10. на начин и у роковима прописаним законом и општим актима друштва објављује:

- вредност инвестиционе јединице,

- скраћени проспект и његове измене,

- принос фонда,

1. организатора плана обавештава о променама у инвестиционој политици и правилима пословања значајним за организатора и чланове плана, на начин и у роковима утврђеним општим актима друштва,
2. организатора плана обавештава о изменама и допунама правилника о тарифи када се те измене, односно допуне, односе на организатора плана на начин и у роковима утврђеним законом,
3. на захтев члана плана изврши пренос средстава у други добровољни пензијски фонд,
4. омогући члану плана, када исти стекне право, повлачења и располагање средствима, у складу са законом и општим актима друштва,
5. члану плана односно организатору плана одговори на приговор најкасније у року од 30 дана од дана пријема приговора.

**Члан 11.**

Друштво има право да:

1. наплаћује накнаде из чл. 9. овог уговора,
2. тражи од члана плана писане доказе о идентитету, као и сва друга релевантна документа и потврде које сматра потребним за одлучивање о захтевима члана плана,
3. буде обавештено о промени података организатора плана или статусним променама који су од значаја за правни промет (пословно име, седиште, матични или други регистрациони број, ПИБ, итд).

**Члан 12.**

Организатор плана у обавези је да:

1. запосленима, односно члановима плана, обезбеди равноправне услове за чланство у пензијском плану,
2. врши уплату пензијских доприноса у износу и роковима одређеним овим уговором,
3. плаћа накнаду приликом уплате пензијских доприноса у корист чланова плана, у складу са правилником о тарифи друштва,
4. најкасније пет дана пре уплате пензијског доприноса достави друштву списак чланова пензијског плана у чију корист плаћа пензијски допринос са следећим подацима:
* назив организатора плана,
* период за који се врши плаћање,
* податке о члановима плана (име и презиме, адреса, јединствени матични број грађана, односно број путне исправе уколико је члан плана страни држављанин, контакт телефон и емаил адреса члана плана),
* износ пензијског доприноса за сваког члана плана,
* укупан износ пензијских доприноса за све чланове плана на списку,
* место и датум
* име, презиме и функција лица одговорног за сачињавање списка
1. писаним путем обавести друштво о променама података из овог уговора и другим околностима које су од значаја за испуњење одредаба овог уговора, а најкасније у року од 14 дана од дана промене,
2. писаним путем обавести друштво о престанку радног односа, односно чланства у пензијском плану, као и у случају смрти члана плана,
3. омогући друштву, у складу са законом, утврђивање идентитета чланова плана,
4. најмање три месеца пре планираног распуштања писменим путем обавести друштво о својој намери да распусти пензијски план.

Уколико организатор плана или члан плана промени адресу становања или други податак који је друштву достављен за коресподенцију, а о томе организатор плана писаним путем не обавести друштво, друштво ће све послате дописе и обавештења сматрати достављеним.

**Члан 13.**

Путем списка из чл. 12. ст. 1. тач. 4. овог уговора, организатор плана обавештава друштво о промени броја чланова пензијског плана, о промени висине, начина и рокова плаћања пензијског доприноса и о измени других података који се односе на чланове плана (име, презиме, адреса, итд).

Организатор плана је у обавези да одреди лице које ће, у име организатора плана, бити контакт особа са друштвом и које ће бити задужено за припрему, измену и благовремену доставу друштву спискова чланова плана из чл. 12. ст. 1. тач. 4. овог уговора, као и за обављање осталих административних послова за којима се укаже потреба, а који су у вези са испуњењем обавеза организатора плана из овог уговора.

**Члан 14.**

Члан плана, у складу са законом и општим актима друштва, има право на:

1) повлачење и располагање акумулираним средствима,

2) сразмерни део приноса од улагања,

3) пренос средстава у други добровољни пензијски фонд,

4) добијање прописаних обавештења,

5) сразмеран део имовине добровољног пензијског фонда у случају распуштања фонда и

6) друга права у складу са законом и овим уговором.

Члан плана има право да, од стране организатора плана, буде обавештен о:

1) условима пензијског плана,

2) добијању сагласности надлежног државног органа на уговор о пензијском плану,

3) престанку чланства у пензијском плану и

4) намери организатора плана да распусти пензијски план најмање три месеца пре планираног распуштања.

**ПРЕНОС СРЕДСТАВА СА ИНДИВИДУАЛНОГ РАЧУНА**

**Члан 15.**

Члан плана има право да, у складу са законом и општим актима друштва, у целости или делимично, изврши пренос акумулираних средстава у пензијски фонд којим управља друго друштво за управљање.

Приликом преноса целокупног износа акумулираних средстава, члану плана престаје чланство у плану и фонду и губи право на даље уплате од стране организатора плана.

Члан плана коме престане радни однос, односно чланство код организатора плана може да остане члан фонда или да, у складу са законом, изврши пренос средстава у пензијски фонд којим управља друго друштво за управљање.

Средства на рачуну члана плана не могу се пренети у корист трећег лица, осим у случају смрти члана плана и то у складу са законом.

Пренос средстава са индивидуалног рачуна из једног фонда у други фонд не сматра се уплатом доприноса.

##### ПОВЛАЧЕЊЕ И РАСПОЛАГАЊЕ АКУМУЛИРАНИМ СРЕДСТВИМА

**Члан 16.**

Члан плана стиче право на повлачење и располагање акумулираним средствима са навршених 58 година живота.

Изузетно од става 1. овог члана, право на повлачење и располагање акумулираним средствима може се остварити и пре навршене 58. године живота, у случају трајне неспособности за рад, према налазу органа вештачења Републичког фонда за пензијско и инвалидско осигурање, у складу са законом и општим актима друштва.

Организатору плана престаје обавеза уплате пензијског доприноса за члана плана који у целини или делимично повуче акумулирана средства, осим у случају трајне неспособности за рад из претходног става.

Повлачење и располагање акумулираним средствима члан плана мора започети најкасније са навршених 70 година живота.

Повлачењем акумулираних средстава у целости, члану плану аутоматски престаје чланство у фонду.

**Члан 17.**

Акумулирана средства могу се повући једнократном исплатом, програмираном исплатом, куповином ануитета или комбинацијом ових начина. Члан плана може повући једнократном исплатом највише до 30% акумулираних средстава.

Програмиране исплате се врше на основу посебног уговора закљученог између члана плана и друштва, којим се утврђују висина и учесталост програмираних исплата. У случају програмираних исплата, друштво има обавезу да преостала акумулирана средства води на индивидуалном рачуну, инвестира их и приписује им остварени принос све док се не повуку целокупна акумулирана средства. Минимални период на који се уговара програмирана исплата је годину дана.

Повлачењем и располагањем акумулираним средствима куповином ануитета фонд, по налогу и за рачун члана плана, врши пренос средстава у друштво за осигурање и купује ануитет.

**Члан 18.**

Члан плана има право да одреди лице на које ће се, у случају смрти члана плана, пренети средства акумулирана на његовом рачуну и то потписивањем посебне изјаве. На остваривање права на пренос средстава лица које је члан фонда претходно одредио, сходно се примењују одредбе закона којим се уређује осигурање живота у корист трећих лица. Уколико члан фонда не одреди поменуто лице или исто није познато или таквог лица нема, поступиће се у складу са законом којим се регулише наслеђивање.

**ТРАЈАЊЕ И РАСКИД УГОВОРА**

**Члан 19.**

Овај уговор ступа на снагу 01.10.2022. год. и потписује се на период од 12 месеци**.**

Вредност уговора највише до\_\_\_\_\_\_\_\_\_\_динара без ПДВ-а. (уписује Наручилац – процењену вредност јавне набавке).

Овај уговор ступа на снагу даном потписивања, постаје пуноважан даном правоснажности решења надлежног државног органа о давању сагласности на уговор, а производи правна дејства уплатом првог износа пензијског доприноса.

**Члан 20.**

Организатор плана може једнострано раскинути овај уговор и распустити пензијски план, с тим да је у обавези да о томе писаним путем обавести чланове плана, друштво и надлежни државни орган.

У случају распуштања пензијског плана, члан плана нема право на повлачење средстава, осим уколико не испуњава услове из члана 16. овог уговора, али има право на пренос средстава у други добровољни пензијски фонд, у складу са законом и општим актима друштва.

 **НАДЛЕЖНОСТ ЗА РЕШАВАЊЕ СПОРНИХ ПИТАЊА**

**Члан 21.**

Све евентуалне спорове уговорне стране ће настојати да реше мирним путем, а уколико то није могуће за решење спора биће надлежан стварно надлежан суд у Београду.

**ЗАВРШНЕ ОДРЕДБЕ**

**Члан 22.**

Измене и допуне овог уговора достављају се надлежном државном органу ради давања сагласности и постају пуноважне даном правоснажности решења о давању сагласности на те измене и допуне.

Повећање и смањење броја чланова пензијског плана, као и усклађивање висине уплате пензијског доприноса са максимално неопорезивим износом, не сматрају се изменама и допунама овог уговора у смислу ст. 1. овог члана.

У случају измена законских прописа који регулишу пословање друштва и фонда, исте ће се непосредно применити на овај уговор, без закључења анекса.

Уколико било која од одредби овог уговора постане противна закону, неважећа или неизвршива у складу са законом, то неће утицати на законитост, пуноважност и извршивост осталих одредби уговора.

**Члан 23.**

Организатор плана својим потписом на овом уговору потврђује да у потпуности разуме проспект фонда и накнаде које се наплаћују.

Организатор плана својим потписом на овом уговору потврђује да је сагласан да податке из овог уговора, као и податке који се односе на чланове плана, друштво чува, обрађује и користи, како у статистичке сврхе, тако и у сврхе достављања информација у вези са актуелним понудама, активностима и перформансама друштва и фонда.

**Члан 24.**

Овај уговор је закључен у 4 /четири/ истоветна примерка, од којих по 2 /два/ примерка задржава свака уговорна страна.

Један примерак потписаног уговора организатор плана доставља надлежном државном органу уз захтев за добијање сагласности на уговор о пензијском плану.

Друштво: Организатор плана:

 Српска академија наука и уметности

 Др Бојан Бугарчић, управник послова САНУ